
UITTREKSEL 


Die kenmerke van die eksien van volwasse stuifmeel vind `n belangrike toepassing in 
die taksonomie van blomplante en kan ook gebruik word om die Suid-Afrikaanse soorte 
van die genus Tylosema (Schweinf.) Torre & Hillc. van mekaar te onderskei. Geen opval- 
lende verskille kon tussen die Suid-Afrikaanse Tylosema-soorte ten opsigte van hulle 
mikrospore en onvolwasse stuifmeelkorrels waargeneem word nie. Die belangrikste ver- 
skil berus op die seksienpatroon soos met behulp van die elektronmikroskoop gesien. 
Verskeie sitologiese kenmerke word geillustreer. 


ABSTRACT 


MORPHOLOGY OF THE SPORODERM OF TYLOSEMA ESCULENTUM AND 
T. FASSOGLENSE 


The characteristics of the pollen exine are important in the taxonomy of flowering 
plants and may also be used to distinguish between the species of the genus Tylosema 
(Schweinf.) Torre & Hillc. No marked differences occur between the microspores and 
young pollen grains of the South African species of Tylosema. The most important differ- 
ence is based on the sexine structure as seen under the electron microscope. A number of 
cytological characteristics are illustrated. 


INLEIDING 


Die bestudering van stuifmeeleksien bring kenmerke na vore wat toepassing 
vind in dissiplines soos plantsitologie, plantbiochemie en veral die taksonomie 
van blomplante. Hierdie kenmerke is van groot belang in die taksonomie van 
blomplante omdat dit meesal baie konstante kenmerke is. Verskeie navorsers 
het al gepoog om op grond van die stuifmeelkenmerke. tussen planttaksons te 
onderskei soos ondermeer Schmitz (1973). Coetzee & Van der Schijff (1979) en 
andere soos blyk uit hierdie outeurs se literatuurlyste. So kan hierdie kenmerke 
ook by die genus Tylosema gebruik word om die soorte van mekaar te onder- 
skei. 

Die genus Tylosema ressorteer onder die familie Caesalpiniaceae van die 
orde Fabales en sluit vier soorte in waarvan slegs twee naamlik T. esculentum 
(Burch.) Schreiber en T. fassoglense (Schweinf.) Torre & Hille. in Suidelike 
Afrika voorkom (Coetzer & Ross, 1977). 

Al die soorte van die genus Tylosema is geofiete met `n ondergrondse knol 
en bogrondse stingels wat kruipend of klimmend kan groei. Die blomme word in 
trosse gedra wat eindstandig op simpodiale vertakkings voorkom. Elke blom 
besit twee fertiele meeldrade en agt staminodiums. Die stuifmeel word vrygelaat 
wanneer die helmknoppe intrors met oorlangse splete open. 

As gevolg van die verskeidenheid terme vir dieselfde begrippe wat in stuif- 
meelmorfologie gebruik word (Stanley & Linskens, 1974) is besluit om vir sover 
dit hierdie verslag aangaan, te volstaan by die terminologie van Erdtman (1956) 
soos aangepas deur Heslop-Harrison (1971). 


MATERIAAL EN METODE VAN ONDERSOEK 


Alle materiaal is naby Nelspruit, Groblersdal of Pretoria versamel in gebiede 
waar die plante natuurlik voorkom. 

Vars helmknoppe asook helmknoppe wat vooraf in `n formalien-asynsuur- 
alkoholmengsel (F.A. A.) gefikseer is, is volgens die metode van Erdtman (1966) 
geasetoliseer. Die behandelde stuifmeel is na aftaselektronmikroskoopknopies 
oorgedra, deur bedamping met `n 30 nm-goudlagie bedek en met behulp van `n 
Philips PSEM 501 elektronmikroskoop bestudeer. 

Helmknoppe is uit blomknoppe van verskillende ouderdomme gedissekteer 
en in 6 % glutaaraldehied in `n 0,05 mol. dm~* natriumkakodilaatbuffer van pH 
7,4 gefikseer terwyl 2% OSO, in dieselfde buffer vir die nafiksering van die 
materiaal gebruik is. Die dehidrering is met etanol en 1,2-propileenoksied ge- 
doen en die inbedding met Spurr se inbedmedium en volgens sy metode (Spurr, 
1969). 

Die sneé is met behulp van ’n Reichert Om U3 ultramikrotoom en glasmesse 
gemaak. Die sneé is met 5% uranielasetaat en loodsitraat gekleur (Reynolds, 
1963). `n Philips EM 301 elektronmikroskoop is vir die bestudering en foto- 
grafering van die sneé gebruik. 


RESULTATE EN BESPREKING 


Uitwendige bou van die stuifmeelkorrels 


Die stuifmeel van die genus Ty/osema is ellipties, monaad en apolêr. Die 
P/E-waarde vir T. esculentum is 1,41 en vir T. fassoglense 1,56 waar P en E 
onderskeidelik die lengte van die poolas en ekwatoriale as van `n volwasse stuif- 
meelkorrel verteenwoordig. Hiervolgens is albei soorte stuifmeelkorrels se vorm 
prolaat, aldus Erdtman (1966). Die langste polére as wat teengekom is, was 45 
um en die kortste as 33 wm, terwyl die langste en kortste ekwatoriale asse 
onderskeidelik 30 en 17 um was. 

Die gemiddelde lengtes wat waargeneem is, is soos volg: 

T. esculentum P = 37,5 um en E = 26,6 pm (Fig. 1). 
T. fassoglense P = 42,2 um en E = 27,0 um (Fig. 2). 

sie. 
'n Stuifmeelkorrel van 7. esculentum om die vorm daarvan en skulptuur van die eksien te 
toon. Skaalmerker = 10 um 


Brerz 
'n Stuifmeelkorrel van T. fassoglense om die vorm daarvan en die skulptuur van die 
eksien te toon. Skaalmerker = 10 pm 

Die ambitus van die Tylosema-stuifmeel is tri-aperturaat, en die stuifmeel- 
korrels as sodanig trikolporaat (Fig. 3). Die drie kolpiums is eweredig gespasieer 
en sluit ekwatoriaal drie min of meer ewegroot mesokolpiums in (Fig. 3). Die 
apokolpiums is duidelik afgebaken en slegs in uitsonderlike gevalle, waar die 
kolpiums by `n pool anastomoseer, kom geen apokolpiums voor nie en is die 
stuifmeel sinkolpaat. 


RiGee: 
`n Stuifmeelkorrel van 7. esculentum soos van `n poolkant gesien. A = apokolpium; M = 
mesokolpium. Skaalmerker = 10 um 


Die vorm en grootte van die kolpiums is taksonomies van waarde by die 
genus Tylosema. By T. fassoglense is die kolpiums ietwat vlakker en, volgens die 
lengte van P, in verhouding korter as by 7. esculentum. Dit bring mee dat die 
apokolpiums by T. esculentum kleiner, minder gepunt en platter is as dié by T. 
fassoglense. 


Morfologie van die sporoderm 

Die wand van die stuifmeelkorrels bestaan uit `n intien en `n eksien wat in 
die meeste gevalle by volwasse stuifmeel duidelik van mekaar onderskei kan 
word. Die eksien by die Tylosema-soorte bestaan uit ’n duidelike seksien [ektek- 
sien sensu Faegri & Iversen (1964)] wat saamgestel is uit `n dik tektum en ’n 

minder dik laag waar die bakulums en luminas voorkom. en die neksien wat uit 
`n minder opvallende neksien I en opvallend breë neksien II bestaan. Die intien 
is by jong stuifmeelkorrels baie dun of selfs afwesig en ontstaan op `n later 
stadium as die eksien. Dit kan dan nie by jong stuifmeelkorrels waargeneem 
word nie (Fig. 4). 

Kort nadat die mikrospore uit die tetrade vrygelaat word, bestaan hul eksien 
slegs uit `n primeksien en kom die probakulums in die primeksien voor as meer 
elektron-digte dele wat op die meeste plekke terminaal verenig het om die tek- 
tum te vorm (Fig. 4). Voor die vrylating van die mikrospore verenig die pro- 
bakulums op sommige plekke ook proksimaal om die neksien I, ook bekend as 
die voetlaag, te vorm. 

Na vrylating uit die tetrade vergroot die mikrospore aansienlik. Heslop- 
Harrison (1971) rapporteer vir die genus Lilium `n vergroting van 2,8 maal bin- 
ne 24 uur na die tetrade opgebreek het. Hierdie vergroting het tot gevolg dat die 
primeksien dunner en yler word. Die seksien verkry verdere sporopollenien en 
die probakulums verdik sodat die sellulose-materiaal van die primeksien in die 
holtes tussen die probakulums vasgevang word (Fig. 4). 


Fic. 4. > 
`n Deursnee deur 'n onvolwasse stuifmeelkorrel van T. esculentum. Let op die afwesigheid 
van 'n duidelike laag pollenkit. Ni = neksien II, Pr. = primeksien: T = tektum; pyltjies 

dui diktiosome aan. Skaalmerker = 1 um 

Sommige verslae (Rowley, 1963) wys daarop dat die eksien nie reeds vanaf 
die vroegste stadiums uit `n homogene laag digte sporopollenien bestaan nie, 
maar dat dit aanvanklik uit bandvormige lagies van ongeveer 5 nm dik kan 
bestaan. Later konsolideer hierdie bande of lagies. Die konsolidering van die 
neksien II by die poriums vind egter laaste plaas. `n Soortgelyke ontwikkeling is 
hier waargeneem (Fig. 5). 


FIG es 
'n Deursnee deur `n relatief jong stuifmeelkorrel van 7. esculentum om die lamellas (L) 
van die neksien (Nr) in `n poriumgebied te toon. Let op die jong intien (I) wat begin 
verskyn. Skaalmerker = 1 um. 


Soos in dwarssnee gesien, is die tektum van die volwasse stuifmeelkorrels 
breër as die bakulumlaag plus die neksien I (Fig. 6). Omdat die bakulums 
gedurende die periode tussen vrylating uit die tetrade en antese aansienlik ver- 
dik as gevolg van die neerlegging van sporopollenien daarop, verklein meeste 
van die luminas en vertoon die bakulums ook meesal oneweredig en nie meer 
pilaar- of staafvormig nie (Fig. 6 & 7). Die bakulums kom eweredig verspreid in 
die seksien voor en is nie in een of ander bepaalde orde gerangskik nie. Die 
distale en proksimale verdikking van die bakulums, wat die tektum en neksien I 

Fic. 6. 
'n Deursnee deur `n volwasse stuifmeelkorrel van T. fassoglense om die onderdele van die 
sporoderm en die relatiewe diktes van die lae te toon. Let op die dik tektum (T) en die 
pollenkit (P) wat op die tektum en in die tektumkanaaltjies voorkom. I = intien; K = 
lakunas; N; = neksien I; Ni = neksien II. Skaalmerker = 1 pm. 


tot gevolg het. is nie sodanig dat aaneenlopende lae ontstaan nie want op sekere 
plekke kom openinge in beide die tektum en neksien I voor en is met die lumi- 
nas in verbinding (Fig. 7). Hierdie openinge kom redelik reélmatig verspreid op 
die mesokolpiums voor, maar is afwesig op die apokolpiums (Fig. 3). 

Om die presiese oppervlakstruktuur van die eksien te bestudeer, is dit vooraf 
nodig om alle addisionele materiaal wat daarop mag voorkom, met behulp van 
die asetolise-proses van Erdtman (1966) te verwyder. 

Die seksienpatroon van die sporoderm by die genus Tylosema is pertektaat 
Omdat dit redelik glad en sonder prominente uitsteeksels is. Onder relatief lae 

HGH 
`n Bykans volwasse stuifmeelkorrel van T. fassoglense om `n kolpium (K) soos in dwars- 
snee gesien, te toon. P = pollenkit. Skaalmerker = 1 pm. 


vergroting van ongeveer 1 000X vertoon die tektum ’n gelykmatige onewere- 
digheid met fyn holtes. By 10 000X en hoër vergroting egter vertoon die tektum 
van veral T. esculentum-stuifmeel baie meer oneweredig en vol porieë (Fig. 8 & 
9). Die seksienpatroon is vir die genus Tylosema taksonomies van waarde omdat 
daar `n konstante verskil in patroon tussen die stuifmeel van T. esculentum 
en T. fassoglense is. 

Die tektum by T. fassoglense is taamlik homogeen verenig en vorm ’n re- 
latief gladde oppervlak met reëlmatig verspreide porieë terwyl die tektum van 
T. esculentum meer oneweredig is met ’n verskeidenheid groottes porieë en 
langwerpige openinge (Fig. 8 & 9). Die volwasse stuifmeelkorrels is bedek met 
'n eweredige laag tapetale afval, bekend as die pollenkit, wat meesal dien as 'n 
sement wat die korrels aan mekaar heg en gevolglik help by die bestuiwing van 
entomofiliese blomme (Hesse, 1979). Volgens Heslop-Harrison (1971) bestaan 
daar geen twyfel nie dat hierdie pollenkit by sommige stuifmeelsoorte ’n draer 
van belangrike stowwe is. 

Opvallend by die genus Tylosema is die besonder dik neksien II wat aan die 
intien grens. By die kolpiums, uitgesonderd die poriums, word die seksien groot- 

Te OG VX 
TE VEL 


Fic. 8. 
Die oppervlakskulptuur van ’n T. esculentum-stuifmeelkorrel. Skaalmerker = 1 pm. 


Wo- sa 


Bicas: 
kulptuur van `n T. fassoglense-stuifmeelkorrel. Skaalmerker = 1 pm. 


Die oppervlaks 

liks onderbreek terwyl slegs die neksien II deurlopend voorkom (Fig. 7). By die 
porium in `n kolpium word die hele eksien egter onderbreek en stulp die intien 
gedeeltelik na buite uit (Fig. 10). Lamellas, afkomstig van die endoplasmiese 
retikulum (ER), met sporopollenien, kan buite die intien waargeneem word 
(Fig. 10). Volgens Stanley & Linskens (1974) noem Saad (1963) hierdie los 
gelamelleerde laag die medien. 


Fic. 10. 
'n Deursnee van ’n T. fassoglense-stuifmeelkorrel om die bou van die sporoderm in `n 
poriumgebied te toon. I = intien; N = neksien II; P = pollenkit; T = tektum. Skaalmer- 
ker = 1 pm. 


Alhoewel die neksien II (endeksien sensu Faegri & Iversen, 1964) ook uit `n 
tipe sporopollenien bestaan (Heslop-Harrison, 1971), vertoon dit by volwas- 
senheid elektronmikroskopies anders as die seksien en kan dit dus in die meeste 
gevalle maklik van die seksien onderskei word (Fig. 6, 7 & 10). Die vermoede 
bestaan dat die neksien II uit sporopollenien met `n chemies-verskillende same- 
stelling as dié van die seksien bestaan (Brooks & Shaw, 1977). Die materiaal van 
die neksien II kom skynbaar vanuit die mikrospoor self en dit akkumuleer deur 
die apposisie van lamellas aan die binnekant van die neksien I (Fig. 11). Soms 

Fic. TE 

`n Deursnee van `n T. esculentum-stuifmeelkorrel om die sporopolleniendraende lamellas 

(L) aan die binnekant van die neksien II (N) te toon. K = kolpiumgebied; T = tektum. 
Skaalmerker = 1 pm. 

Bien. i aes 
‘n Deursnee van `n T. esculentum-stuifmeelkorrel om die finale stadium in die konsolide- 
ring van die lamellas in die neksien II (Nr) te toon. Let op die fyn pollenkitdruppels (Pd) 


wat buite op die tektum (T) voorkom. Wit pyltjies dui neksien I(-lamellas aan. Skaalmer- 
ker = 1 pm. 

kan die lamellas, voordat die sporopollenien gekonsolideer het, binne die nek- 
sien II (Fig. 5) of selfs aan sy buite-oppervlak waargeneem word (Fig. 12). Op 
sommige plekke word die neksien II ook dikker as die res van die eksien, veral 
naby die poriums (Fig. 10). 

Die intien ontstaan eers nadat al die sporopollenien neergelê is (Stanley & 
Linskens, 1974). Diktiosome is baie nou betrokke by die groei van die intien en 
kom redelik volop in die sitoplasma van jong stuifmeelkorrels voor (Fig. 4). By 
die Tylosema-soorte bereik die intien oor die grootste gedeelte van die opper- 
vlakte van die stuifmeelkorrel `n dikte van ongeveer helfte die dikte van die nek- 
sien II (Fig. 6), behalwe by die poriums waar dit opvallend breër word. Hier 
onderbreek dit die neksien en die grootste deel van die seksien, en stulp na 
buite uit (Fig. 10). i 


OPSOMMING 


Alhoewel die mikrospore en baie jong stuifmeel van die Tylosema-soorte 
min, indien enige, taksonomies waardevolle kenmerke bied, kan T. esculentum 
en T. fassoglense maklik van mekaar onderskei word op grond van die seksien- 
patrone van die volwasse geasetoliseerde stuifmeel. Die seksienpatroon van die 
sporoderm is in albei gevalle pertektaat omdat die tektum ’n bykans gladde 
buite-oppervlak het sonder prominente uitsteeksels. Die pollenkit wat as ’n her- 
kenbare lagie op die tektum voorkom, vul ook die openinge in die tektum en is 
taai en blywend. `n Opvallend breë neksien II kom by die Tylosema-soorte 
voor en dit word slegs by die porium onderbreek waar die intien na buite uit- 
stulp. 

